Video: Woestynpadda se ‘angswekkende oorlogskreet’Skermskoot uit die video ŉ Amateurfotograaf se video van ŉ padda se “oorlogskrete” word weer wyd op sosiale media gedeel. Dean Boshoff het die video aanvanklik op 13 Februarie 2013 op YouTube gelaai, maar dit het onlangs weer op sosiale media die ronde begin doen. Alhoewel die geluide as ŉ “oorlogskreet” beskryf word, het meeste kykers dit vergelyk met die geluid van ŉ hond se plastiekspeelding. Boshoff se video is reeds meer as 13 miljoen keer op YouTube gekyk en die BBC se beeldmateriaal van dieselfde padda is ook reeds byna 2,5 miljoen keer gekyk. Dié woestynpadda, Breviceps macrops, kom op ŉ klein gedeelte tussen die see en die duine voor in Namibië en Suid-Afrika. Die woestynpadda is ŉ bedreigde spesie vanweë die gebrek aan habitat.